stanford-oval/wikipedia huggingface dataset:
Institution of Eminence -ohjelma
IoE-ohjelman korkeakoulut

Intian opetusministeriön mukaan tammikuussa 2021 Intiassa oli yhteenä 11 IoE-korkeakoulua. Näistä kahdeksan oli julkista ja kolme yksityistä yliopistoa tai korkeakoulua. Maaliskuussa 2021 yksi yksityinen yliopisto hyväksyttiin ohjelmaan. Lisäksi jo kesällä 2019 on ehdollisesti valittu kaksi muuta julkista ja kuusi yksityistä korkeakoulua, joilta puuttui vielä alkuvuodesta 2021 lopullinen hyväksyminen IoE-ehtojen täyttymisestä.
IoE-ohjelman korkeakoulut > Julkiset IoE-korkeakoulut

| Nimi  | Osavaltio  | Kaupunki  | Perustettu | QS World Univ>  -ranking (2022) | Intian kansallinen NIRF-ranking 2022 (2021) | Lisätietoja/Kotisivu |
| --- | --- | --- | --- | --- | --- | --- |
| Intian tiedeinstituutti | Karnataka | Bengaluru | 1909 | 186 | 2 (2) | iisc.ac.in |
| IIT Delhi | Delhi | New Delhi | 1961 | 185 | 4 (4) | home.iitd.ac.in |
| IIT Bombay | Maharashtra | Mumbai | 1958 | 177 | 3 (3) | www.iitb.ac.in |
| IIT Madras | Tamil Nadu | Chennai | 1959 | 255 | 1 (1) | www.iitm.ac.in |
| IIT Kharagpur | Länsi-Bengali | Kharagpur | 1951 | 280 | 6 (6) | www.iitkgp.ac.in |
| Delhin yliopisto | Delhi | Delhi | 1922 | 501-510 | 23 (19) | www.du.ac.in |
| Varanasin hinduyliopisto | Uttar Pradesh | Varanasi | 1916 | 1001-1200 | 11 (10) | bhu.ac.in |
| Hyderabadin yliopisto | Telangana | Hyderabad | 1974 | 651-700 | 20 (17) | uohyd.ac.in |
Ehdollisesti IoE-ohjelmaan valittiin vuonna 2019 vielä kaksi osavaltion ylläpitämää yliopistoa: Anna-yliopisto (Tamil Nadu, Chennai, perustettu 1978; www.annauniv.edu/nwsnew/) ja Jadavpurin yliopisto (Länsi-Bengali, Kalkutta, perustettu 1955; www.jaduniv.edu.in).
IoE-ohjelman korkeakoulut > Yksityiset IoE-korkeakoulut

(Suomennokset alustavia.)
| Nimi  | Osavaltio  | Kaupunki  | Perustettu | QS World Univ>  -ranking 2023 (2022) | Intian kansallinen NIRF-ranking  2022 (2021) | Lisätietoja/Kotisivu |
| --- | --- | --- | --- | --- | --- | --- |
| Birlan teknologia- ja tiedekorkeakoulu | Rajasthan | Pilani | 1964 | 1001-1200 (1001-1200) | 32 (29) | www.bits-pilani.ac.in (en:Deemed university) |
| Manipal Academy of Higher Education | Karnataka | Manipal | 1953 | 751-800 (751-800) | 17 (15) | manipal.edu/mu.html (en:Deemed university) |
| O. P. Jindalin globaaliyliopisto | Haryana | Sonipat | 2009 | 651-700 (701-750) | - | jgu.edu.in  (en:Deemed university) |
| Shiv Nadarin yliopisto | Uttar Pradesh | Dadri (Greater Noida) | 2011 | - (ei listan 1433 yliopiston joukossa) | 94 (84) | www.snu.edu.in  |
Lisäksi neljä vakiintunutta yksityistä korkeakoulua (deemed university) oli hyväksytty alustavasti IoE-ohjelmaan perusteellisen aikomushakemuksen (Letter of Intent) pohjalta. Hieman yllättävästi ohjelmaan valittiin 2019 alustavasti myös kaksi tuolloin perustamista odottanutta korkeakoulua (greenleaf), joiden kummankin hakemuksen takaajana tosin oli hyvin varakas, Intian suurimpien yritysryppäisiin kytkeytyvä säätiö. Näistä kahdesta esimerkiksi Jio-instituutti (Maharashtra), rahoittajinaan Reliance Foundation ja Reliance Industries, ilmoitti aloittavansa opetustoiminnan loppukesällä 2022 järjestämällä vuoden kestoisen alemman korkeakouluopintojen jälkeisen opetusvuoden kahdesta aihepiiristä paljolti yhdysvaltalaisista yliopistoista palkattujen vierailevien opettajien voimin. Ehdollisesti valituille korkeakouluille määriteltiin selkeät vaatimukset  kolmelle tulevalle vuodelle siitä, mitä toimenpiteitä niiden tulisi tehdä ja miten korkeakoulun tulisi kehittyä, jotta ne voisivat läpäistä myöhemmän arvion, tulla valituksi ja saada IoE-instituuteille luvattuja vapauksia ja etuuksia.
Käännös suomeksi
Zibane Ngozi

| Mitalit> Maa:  Botswana.Miesten yleisurheilu. Olympialaiset  | Mitalit> Maa:  Botswana.Miesten yleisurheilu. Olympialaiset  | Mitalit> Maa:  Botswana.Miesten yleisurheilu. Olympialaiset  | Maa:  Botswana> Miesten yleisurheilu. |
| --- | --- | --- | --- |
|  Pronssia | Tokio 2020 | 4 × 400 metriä |  |
| Afrikan kisat  | Afrikan kisat  | Afrikan kisat  |  |
|  Kultaa | Rabat 2019 | 4×400 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | St Pierre | 4 × 400 metriä |  |
Zibane Ngozi (s. 31. lokakuuta 1992) on botswanalainen pikajuoksija, jonka päämatka on 400 metrin juoksu.
Ngozi juoksi Rabatin Afrikan kisoissa 2019 avausosuuden Botswanan joukkueessa, joka voitti kultaa 4 × 400 metrin viestissä. Vuodelle 2021 siirretyissä Tokion olympialaisissa hän juoksi kolmannen osuuden Botswanan joukkueessa, joka saavutti pronssia uudella Afrikan ennätysajalla 2.57,27.
Ngozi sijoittui 400 metrillä seitsemänneksi Afrikan-mestaruuskilpailuissa 2022. Hän juoksi lisäksi alkuerissä 4 × 400 metrin viestissä, jonka loppukilpailussa Botswana voitti toisella kokoonpanolla kultaa, Hän kuului kuudenneksi sijoittuneeseen Botswanan pitkän viestin joukkueeseen Eugenen MM-kilpailuissa 2022. Saman vuoden Birminghamin Kansainyhteisön kisoissa hän karsiutui 400 metrin välierissä ja juoksi toisen osuuden Botswanan hopeajoukkueessa 4 × 400 metrin viestissä.
Ngozi juoksi 400 metrin ennätyksensä 45,13 Francistownissa 16. kesäkuuta 2021.
Lähteet ja huomautukset

↑  juoksi vain alkuerissä
1 2 3  Zibane Ngozi Kansainvälinen yleisurheiluliitto. (englanniksi)
1 2 3 4  Zibane Ngozi Tilastopaja (vaatii kirjautumisen, maksullinen palvelu). (englanniksi)
Yumi Tamura

Yumi Tamura (jap. 田村 由美, Tamura Yumi) on japanilainen mangaka. Hän on tunnettu muun muassa sarjasta Basara, josta hän voitti vuonna 1993 Shōgakukanin palkinnon parhaalle shōjo-mangalle, sekä sarjasta 7 Seeds, josta hän voitti palkinnon toisen kerran vuonna 2006. Hän toimi hahmosuunnitteljana roolipeliin Live A Live.
Ágios Elefthérioksen metroasema

| Ágios Elefthérios> Άγιος Ελευθέριος |
| --- | --- |
 Ágios Elefthérioksen metroasemaa.
 Ateenan metro 
Perustiedot
Metrolinjat:   Linja 1
Sijainti:  38°1′12″N, 23°43′54″E
Paikkakunta:  Ateena, Attika, Kreikka
Avattu:  4.8.1961
Ágios Elefthérios (kreik. Άγιος Ελευθέριος eli Σταθμός Άγιος Ελευθέριος, Stathmós Ágios Elefthérios) on Ateenan metron asema Linjalla 1 (vihreä). Se sijaitsee Ágios Elefthérioksen kaupunginosassa Ateenan varsinaisen kaupunkialueen pohjoisosassa.
Metroasema avattiin 4. elokuuta 1961. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema etelään on Káto Patísia ja pohjoiseen Áno Patísia.
Aiheesta muualla

Kuvia tai muita tiedostoja aiheesta Ágios Elefthérioksen metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Yumi Ishiyama

| Yumi Ishiyama |
| --- | --- |
Näyttelijä(t):  Alkuperäiset: Géraldine Frippiat (Code Lyoko), Mélanie Tran (Code Lyoko: Evolution) Englanniksi: Mirabelle Kirkland (Code Lyoko), Suomeksi: Viivi Tamminen (Code Lyoko)
Ensi- esiintyminen:  Garage Kids
Henkilötiedot
Status:  Aktiivinen
Ammatti:  Oppilas
Sukupuoli:  Tyttö
Ryhmäsidokset:  Lyoko-soturit
Voimat:  Lyoko-varusteillaan kyky liikuttaa esineitä tai asioita telekineettisesti
Suhteet
Vanhemmat:  isä ja äiti
Sisarukset:  Hiroki Ishiyama
Tutut:  Ulrich Stern, Jeremy Belpois, Aelita Schaeffer, Odd Della Robbia
Infobox OKNimi-testi OK: 
Yumi Ishiyama on Code Lyoko -televisiosarjassa ja sen jatko-osassa esiintyvä kuvitteellinen tyttö. Sarjan alussa hän on 14-vuotias. Yumi on kohtuullisen hyvä koulussa, mutta Lyokon vuoksi hän joutuu lintsaamaan, ja tämän vuoksi numerotkin laskevat. Rehtori oli kerran jo uhannut erottaa Yumin, mutta Yumi pelasti itsensä täpärästi. Yumi on ainoa tiimistä, joka ei asu sisäoppilaitoksessa.
Heti sarjan alussa tulee selväksi, että Yumi pitää Ulrichista ja Ulrich hänestä, mutta he eivät kuitenkaan myönnä sitä.
Yumi on Lyokotaistelijoista toiseksi vanhin William mukaan lukien. Yumi on syntynyt Japanissa, mistä hänen nimensäkin tulee, ja hänen perheensä muutti Ranskaan, kun hän oli vielä pieni. Yumilla on pikkuveli nimeltään Hiroki. Hän on saanut perinteisen japanilaisen kasvatuksen, ja hän kunnioittaa vanhempiaan suuresti. Yumi arvostaa juuriaan ja suunnittelee muuttavansa takaisin kotimaahansa vanhempana.
Yumi muistuttaa Lyokossa Geishaa, ja hänellä on aseena viuhka, joka vaihtuu toisella tuotantokaudella kahteen viuhkaan. Yumi yleensä heittää viuhkaa kuin shurikenia. Yumilla on supervoimana telekinesia, jolla hän pystyy nostamaan kiviä tai jäälohkareita tai muita Lyokosotureista. Code Lyoko: Evolutionissa hän saa uuden aseen, Bō-sauvan.
Yumin ulkonäkö kuvastaa hänen varovaista luonnettaan. Hänellä on aina mustat saappaat, mustat housut ja pitkähihainen pusero, joka on tarpeeksi lyhyt, jotta hänen napansa näkyy. Yumin urheilutakkiaan ei peitä hänen napaansa. Vaikka hän on usein etäinen, Yumi yrittää oppia tuntemaan ihmiset ennen kuin avautuu heille. Kun hän luottaa johonkuhun, hän osoittaa pettymätöntä uskollisuutta. Se tekee Yumista luotettavan ystävän ja hän samalla osoittaa, ettei ulkonäköön kannata aina uskoa.
Hyrule

Hyrule (ハイラル, Hairaru) (vanha suomennos Heraldia) on kuvitteellinen fantasiamaailma, joka toimii monen Nintendon ja Shigeru Miyamoton luoman The Legend of Zelda -pelisarjan pelin tapahtumapaikkana. Hyrule-sanalla viitataan sekä Hyrulen kuninkaallisen perheen hallitsemaan kuningaskuntaan että koko Zelda-peleissä esiintyvään maailmaan.
Hyrule pelissä Ocarina of Time.
Hyrule Zelda-peleissä

Hyrule on Zelda-pelien keskeinen tapahtumapaikka. Monissa peleissä Linkin tehtävänä on sekä Prinsessa Zeldan että koko Hyrulen pelastaminen Ganonin vallan alta. Ensimmäisen Zelda-pelin jälkeen Hyrulen maailma on saanut lisää yksityiskohtia ja siitä on paljastunut uusia alueita. Monissa peleissä Hyrule sijoittuu eri aikakausille.
Hyrulella on lukuisia rinnakkaismaailmoja ja lähimaita, ja monet Zelda-pelit sijoittuvatkin osin tai kokonaan Hyrulen ulkopuolelle: Link's Awakening, tapahtumapaikkana Koholint-saari; Majora's Mask, Termina; Oracle of Ages , Labrynna; Oracle of Seasons, Holodrum; Phantom Hourglass, Waters of the Ocean King (suom. Meren kuninkaan vedet); ja Tri Force Heroes, Hytopia. Lisäksi Holodrumin alla on salainen vulkaaninen maailma, Subrosia. A Link to the Pastin tapahtumat sijoittuvat osin Dark Worldiin, Sacred Realmin turmeltuneeseen muotoon, kun taas A Link Between Worlds esittelee Hyrulen vastaparin, Lorulen, johon pelin tapahtumat sijoittuvat yhdessä Hyrulen kanssa. Lorule muistuttaa paljon Dark Worldia. Twilight Princessissä Link tutkii varjojen hallitsemaa Twilight Realmia. The Wind Wakerissa Hyrule on peittynyt veden alle, ja uutta valtakuntaa nimitetään The Great Seaksi (suom. Suuri Meri). Spirit Tracksin Hyrule on nimestään huolimatta täysin eri paikka kuin sarjan muissa peleissä ja tunnetaankin nimellä New Hyrule (suom. Uusi Hyrule).
Hyrule Zelda-peleissä > Rupee

Rupeet ovat Hyrulen valuuttaa. Rupeita esiintyy lähes kaikissa Zelda-peleissä The Legend of Zeldasta lähtien, ainoastaan peleissä The Adventure of Link ja Four Swords Adventures niitä ei esiinny, sillä ensiksi mainitussa ei voi käyttää rahaa ollenkaan ja jälkimmäisessä Force Gem -nimiset jalokivet toimivat valuuttana. Link löytää rupeita eri puolilta Hyrulea niin luonnosta kuin palatseihin kätkettyinä aarteina. The Minish Capin mukaan Hyrulen minish-asukkaat kätkevät rupeita mielellään ruohikkoon, josta seikkailijoiden on helppo löytää niitä. Link käyttää rupeita tavallisesti ostosten tekemiseen, mutta niitä voi kuluttaa myös minipelien pelaamiseen. Silloin tällöin Linkin on pakko käyttää osa rupeistaan voidakseen viedä juonta eteenpäin, esimerkiksi ostaessaan tarinan kannalta pakollisen esineen. Four Swordsissa jokaisella tasolla tulee kerätä tietty vähimmäismäärä rupeita, ja kaikki neljä Linkiä myös yrittävät kukin kerätä niitä muita enemmän. Tietyt esineet (kuten jousi The Legend of Zeldassa) vievät käytettäessä rupeita Linkin lompakosta.
Rupeen arvo määräytyy värin mukaan: vihreä rupee on arvoltaan yksi, sininen viisi, keltainen kymmenen, punainen kaksikymmentä, violetti viisikymmentä, hopeinen sata ja kultainen tai oranssi kaksisataa. Rupeen arvo vaihtelee pelistä riippuen tai lisätty eri värisiä rupeita. Link voi tavallisesti kantaa mukanaan vain tietyn määrän rupeita, riippuen rahapussinsa koosta. Muutamissa peleissä esiintyy rupoor-nimisiä harmaita rupeita, joiden kanssa kosketuksiin joutuminen vie jonkin verran rupeita Linkin rahapussista.
Rupee on usein myös muiden maailmojen valuuttana, esimerkiksi Terminassa Majora's Maskissa ja Koholint-saarella Link's Awakeningissa.
Historia

Hyrulen loivat kolme jumalatarta, jotka ovat nimeltään Din, Farore ja Nayru. Maan ja meren, kasvien ja eläinten sekä fysiikan lakien luomisen jälkeen jumalattaret nousivat taivaaseen jättäen jälkeensä Triforcen, jossa säilyy osa kunkin voimasta. Triforce asetettiin Sacred Realmiin.
Historia > Hallinto

Hyrulen monarkista kuningaskuntaa hallitsee kuningas, joka komentaa Hyrulen armeijaa. Kuninkaallisen tyttären nimi on aina Zelda. The Adventure of Linkin tapahtumien johdosta. Nimeltä mainittuja Hyrulen kuninkaita ovat The Wind Wakerissa esiintyvä Daphnes Nohansen ja The Minish Capin aikana hallitseva Daltus ja tämän edeltäjä Gustav sekä peleissä Breath of the Wild ja Age of Calamity mainittu kuningas Rhoam. Philipsin CD-i peleissä esiintyy myös Harkinian niminen kuningas, mutta kyseiset pelit luokitellaan epävirallisiksi.
Alueet

Jokaisen Zelda-pelin myötä Hyrule laajenee ja yksityiskohdat selkenevät (tiettyjä poikkeuksia lukuun ottamatta). Tietylle pelille ominaisten alueiden rinnalla osa alueista ovat tuttuja monista peleistä.
Alueet > Hyrule Field

Hyrulen niitty on laaja ja aukea maa-alue, joka yhdistää monia muita Hyrulen alueita. Hyrulen niitty on monen Zelda-pelin maailman keskusta, jossa tapahtuu monet luolastojen ulkopuoliset tehtävät.
Tavallisesti niityltä ei löydä mitään erikoisempaa tekemistä, paitsi sydämenpalat yms. Sieltä saattaa silti löytää paljon salaluolia.
Alueet > Hyrule Castle

Hyrulen linna on kuninkaallisen perheen asunto, josta käsin Hyrulea johdetaan. Ensimmäisen kerran linna esiintyi pelissä A Link to the Past, jonka alussa Linkin on pelastettava prinsessa Zelda linnan vankityrmistä. Joissakin The legend of Zelda- Peleissä Hyrulen linna on pelissä luolastona. Linnan lähistöllä on monissa peleissä kaupunki, Hyrule Castle Town.
Alueet > Ganon's Tower

Ocarina of Timessa Link siirtyi seitsemän vuotta ajassa eteenpäin. Seitsemän vuoden aikana Ganondorf valloitti Hyrulen linnan ja muutti sen suureksi, mustaksi ja leijuvaksi pimeyden linnakkeeksi. Linna on silloin Hyrulen linna, mutta Ganondorfin vallassa. Pelin lopussa Link ja Zelda tuhoavat Ganonin linnan, jolloin vanha Hyrulen linnakin sortuu.
Alueet > Kakariko Village

Kakarikon kylä on Hyrulen linnan lähellä sijaitseva pieni, rauhallinen asutuskeskus, jossa Link voi keskustella ihmisten kanssa, tehdä ostoksia ja koettaa onneaan monissa kilpailuissa. Kakarikosta on monia versioita eri peleissä, tavallisesti Kakarikon kylän talojen katot ovat punaisia ja kylässä liikkuu vapaana kukkoja. Suurin muutos kylässä on Twilight princessissä, jossa kylä on kuiva aavikkomainen ja hiekantäyttämä rajattu alue. Joitakin faneja on jopa hieman häirinnyt suuri muutos verrattuna muihin peleihin.
Alueet > Lake Hylia

Hylian järvi on vaarallinen vesialue, jossa liikkuakseen Linkin on hankittava uimiseen tarvittavat taidot tai varusteet. Hylian järvestä tai sen lähettyviltä löytyy tavallisesti palatsi, jossa Linkin on suoriuduttava vesielementissä liikkuvista vastustajista. Järveen laskee vuorelta, yleensä Kuolemanvuorelta virtaava joki. Järven geologia muistuttaa tulivuoren purkauksesta syntyneen vesistön muotoja.
Alueet > Lost Woods

Kadonnut metsä (Lost woods) on salaperäinen alue, jonne seikkailijaa varoitetaan eksymästä. The Legend of Zeldassa, Oracle of Seasonsissa ja Ocarina of Timessä Kadonnut metsä on loppumaton määrä peräkkäin asetettuja tiloja, joista Link pääsee ulos vain valitsemalla oikean reitin. A Link to the Pastissa Mestarien miekka monine kopioineen löytyy metsästä. Majora's Mask alkaa Kadonneesta metsästä, jossa Link etsii ystäväänsä. Ocarina of Timessä metsässä voi suunnistaa Sarian soittoa kuunnellen. Mitä kovempaa soitto kuuluu, sitä lähempänä keskustaa Link liikkuu. Kadonnut metsä esiintyy Twilight Princessissä nimellä Sacred Grove, ja se muistuttaa tyyliltään Ocarina of Timen käsitystä metsästä monine huoneineen, ja ympärillä kaikuvalla Saria's Songilla. Metsässä asuu myös useissa peleissä Skullkid-olentoja.
Alueet > Death Mountain

Kuolemanvuori on luolien ja jyrkänteiden muodostama vuori, joka on tärkeä tapahtumapaikka useassa Zelda-pelissä. Ocarina of Timessä ja The Wind Wakerissa Kuolemanvuori on terävähuippuinen tulivuori, jonka huipun ympärillä on ohut pilvikehä. Kansanuskomuksen mukaan pilven väri vaihtuu dramaattisten tapahtumien sattuessa vuorella: valkea pilvi merkitsee rauhaa, tuhkainen ja tulinen pilvi levottomuuksia. Vuoren huipulla on suuri kivi, Näkykivi (englanniksi Spectacle Rock). The Legend of Zeldassa Näkykivi sisältää Ganonin luolan sisäänkäynnin. Ocarina of Timessä Näkykivi löytyy Kuolemanvuoren kraatterista.
Kuolemanvuorelle matkustaminen on tavanomaisin keinoin vaivalloista, sillä monet hirviöt ja putoilevat kivet hidastavat matkantekoa. The Adventure of Linkissä vuorelle voi kiivetä vain sen sisältämän luolaverkoston lävitse. Kuolemanvuorella tapaa tektite-hirviöiden lisäksi tavallisesti goron-väkeä ja erilaisia keijuja.
Kuoleman vuorella sijaitsee myös tulen temppeli.
Rupeita.
Ārvaldis Andrejs Brumanis

Ārvaldis Andrejs Brumanis (13. helmikuuta 1926 – 17. joulukuuta 2013) oli latvialainen roomalaiskatolinen piispa. Hänet vihki papiksi André Marie Charue 25. heinäkuuta 1954 ja hänet nimitettiin Liepājan hiippakunnan johtoon 7. joulukuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.
Brumanis jäi eläkkeelle 12. toukokuuta 2001.
Ágios Epíktitos

| Ágios Epíktitos Άγιος Επίκτητος Çatalköy |
| --- | --- |
 Ágios Epíktitoksen kylää.
 Ágios Epíktitos
 Koordinaatit: 35°19′45″N, 33°26′15″E 
Valtio:   Kypros
Alue:  Kyrenia
Hallintovallan käyttäjä (de facto):   Pohjois-Kypros
Alue:  Girne
Hallinto:  
 – Asutustyyppi:  kylä
Väkiluku (2011):  5 652
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Epíktitos (kreik. Άγιος Επίκτητος, turk. Çatalköy) on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Girnen alueeseen. Kyproksen tasavallan pakolaishallinnossa se kuuluu Kyrenian alueeseen. Turkkilainen Çatalköy muodostaa Çatalköyn kunnan, joka ei ole Kyproksen tasavallan tunnustama. Koko kunnan väkiluku on 5 652 ja varsinaisen Ágios Epíktitoksen kylän väkiluku 5 110 (2011).
Ágios Epíktitoksen rantaa.
Ágios Epíktitoksen kylä sijaitsee Kyproksen pohjoisrannikolla noin 11 kilometriä itään Kyrenian kaupungista.
Aiheesta muualla

Çatalköy Belediyesi (Arkistoitu – Internet Archive). Çatalköyn turkkilaisen kunnan verkkosivut. (turkiksi)
Kyrenian alue
| --- | --- |
Kunnat (dímos):  Karavás · Kyrenia (Kerýneia) · Lápithos
Yhdyskunnat (koinótita):  Agía Eiríni · Ágios Amvrósios · Ágios Epíktitos · Ágios Ermólaos · Ágios Geórgios · Agridáki · Agýrta · Asómatos · Bélapaïs · Chártzia · Diórios · Eliá Karavá · Fótta · Ftérycha · Kalograía · Kampylí · Karákoumi · Kármi · Karpásia · Káto Díkomo · Kazáfani · Kiomourtzioú · Klepíni · Konteménos · Kormakítis · Koutsovéntis · Kriní · Lárnakas tis Lapíthou · Liverá · Mótides · Mýrtou · Órka · Palaiósofos · Pánagra · Páno Díkomo · Pyléri · Syncharí · Sýsklipos · Témplos · Thérmia · Trápeza · Trimíththi · Vasíleia · Vounó
Zagrebin raitiotieliikenne

| Tramvajski promet u Zagrebu |
| --- | --- |
 Raitiovaunu Zagrebissa
Tyyppi:  raitiotie
Sijainti:  Zagreb, Kroatia
Avattu:  1891
Pituus:  116,3 km
Pysäkit:  256
Linjoja:  15
Raideleveys:  1 000 mm
Liikennöitsijä(t):  Zagrebački električni tramvaj
Linjakartta
Zagrebin raitioliikenne on yksi Zagrebin julkisen liikenteen muodoista.
Historia

Zagrebin kaupunki kasvoi 1800-luvun lopulla merkittävästi, minkä myötä kaupungin johto alkoi miettiä raitiotien perustamista. Ranskalaisinsinööri Raoul Pierre Alexandre Gautier ehdotti hevosraitiotien rakentamista, mutta varojen puutteen vuoksi kaupunginhallitus ei hyväksynyt suunnitelmia. Tämän myötä Gautier rakennutti raitiotien itse. Lupa rakennustöille annettiin 1890-luvun vaihteessa.
Rakennustyöt aloitettiin maaliskuussa 1891 ja hevosraitiotie avattiin saman vuoden syyskuussa. Linjasto oli rakennettu kahdeksan kilometriä pitkäksi.
Hevosraitiotie ei pitkään kuitenkaan vastannut kaupungin kasvavia tarpeita, jonka myötä raitiotie haluttiin sähköistää. Sopimus raitiotien sähköistämisestä allekirjoitettiin vuonna 1909 ja ensimmäinen sähköinen raitiotielinja avattiin virallisesti elokuussa 1910. Hevosraitiotie oli toiminnassa kuitenkin vielä jonkin aika, kunnes hevoset siirrettiin Velika Goricaan.
Ensimmäinen maailmansota vaikeutti raitiotien toimintaa, sillä armeija tarvitsi ajolangoissa käytettyä metallia ja varaosien hankinta oli vaikeaa. Sodan jälkeen, vuonna 1922, kaupunkiin saatiin ensimmäinen kroatialaisvalmisteinen raitiovaunu.
1950-luvulla kalustoa uusittiin hankkimalla Đuro Đakovićilta uusia TMK 101-mallin raitiovaunuja. Uudemmat TMK 201-mallin vaunut toimitettiin vuosien 1973–1974 aikana. Myöhemmin vuosina 1976–1986 raitiovaunuja toimitti tšekkoslovakialainen ČKD Tatra. Yhtiö toimitti kaupunkiin vaunumalleja Tatra T4 ja Tatra KT4.
Raitiovaunuverkostoa laajennettiin 1970- ja 1980-luvuilla Sopotin kautta Novi Zagrebin alueelle.
Kroatian itsenäistymisen jälkeen Zagrebački električni tramvaj otti raitiotien liikennöinnin vastuulleen. Koska rahaa uusiin kalustohankintoihin ei ollut, joutui kaupunki 1990-luvun puolivälissä ostamaan käytettyjä GT6-vaunuja Saksasta. Linjastoa pystyttiin kuitenkin 2000-luvun alussa laajentamaan Dubeciin sekä Prečkoon. Lisäksi kaupunkiin hankittiin ensimmäiset matalalattiaiset raitiovaunut, jotka valmisti Crotram.
Kalusto

Alla olevassa taulukossa on Zagrebin raitioliikenteessä (linjaliikenteessä) tällä hetkellä käytettävät raitiovaunutyypit.
| Vaunutyyppi | Käytössä | Olemassa |
| --- | --- | --- |
| TMK 2200 | 139 | 140 |
Tatra KT4YU: 50
| Tatra T4YU | 47 | 53 |
| Tatra B4YU | 42 | 49 |
| TMK 2100 | 14 | 16 |
| Đuro Đakovič TP 701 | 12 | 16 |
| Đuro Đaković TMK201 | 11 | 16 |
| Đuro Đakovič TP 591 | 2 | 4 |
TMK 2300: 2
Tatra KT4tYU: 1
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (kroatiaksi)
Ĉ

Ĉ/ĉ on latinalainen aakkonen, joka kuuluu esperanton aakkosiin. Sen äännearvo on soinniton postalveolaarinen affrikaatta [t͡ʃ] (<tš>, englannin <ch>). Erikoismerkittömässä ympäristössä se korvataan usein, muiden esperanton sirkumfleksillisten kirjainten tavoin, kirjanyhdistelmällä cx.